ז'אן-בטיסט ביו

ז'אן-בטיסט ביו (בצרפתית: Jean-Baptiste Biot; 21 באפריל 1774 – 3 בפברואר 1862) היה פיזיקאי ומתמטיקאי צרפתי.

ביו נולד בשנת 1774 בפריז, העיר בה התגורר כל חייו. הוא למד בבית ספר לואיס לה גרנד ואחר כך באקול פוליטקניק. ביו חקר בתחילת המאה ה-19 את הקשר בין זרם חשמלי למגנטיות ואת הקיטוב של אור בעוברו דרך תמיסות כימיות. מאוחר יותר התגלו חומרים כיראליים אותם הכילו תמיסות אלו.

ב-26 באפריל 1803 עקב אחרי אירוע של נפילת מטאוריטים מעל נורמנדי, ואישר את קיומם של מטאוריטים. בשנת 1804 נסק בכדור פורח ביחד עם ז'וזף לואי גה-ליסאק לגובה של חמישה קילומטרים, כדי לחקור את האטמוספירה.

ב-1840 זכה במדליית רמפורד.

על שמו קרוי המינרל ביוטיט ומכתש קטן על הירח. כמו כן,
חוק ביו-סבר קרוי על שמו ביחד עם פליקס סבר.

קישורים חיצוניים 

 
 

קצרמר מתמטיקאים
חברי האקדמיה המלכותית השוודית למדעים
מתמטיקאים צרפתים
פיזיקאים צרפתים
אופטיקאים צרפתים
חברי האקדמיה הצרפתית
חברי האקדמיה הצרפתית למדעים
בוגרי אקול פוליטקניק
צרפתים חברי האקדמיה האמריקאית לאמנויות ולמדעים
צרפתים שנולדו ב-1774
צרפתים שנפטרו ב-1862
זוכי מדליית רמפורד